ซาร์โคดีไวซ์
**ซาร์โคดีไวซ์** (อังกฤษ: Sarco device) หรือ **เพกาซอส** (อังกฤษ: Pegasos) เป็นเครื่องการุณยฆาตประกอบด้วยแคปซูล (โลงศพ) พรินท์สามมิติ ที่สามารถถอดประกอบได้ ประกอบเข้าดับฐานซึ่งบรรจุถังไนโตรเจนเหลวเพื่อใช้ในการฆ่าตัวตายผ่านการขาดอากาศเหตุพิษแก๊สเฉื่อย ชื่อ "Sarco" มาจากสองพยางค์แรกของคำว่า "ซาร์โคฟากัส" (sarcophagus; โลงหิน) การนำแก๊สเฉื่อย ไนโตรเจน มาใช้ช่วยให้ผู้กระทำการฆ่าตัวตายไม่เกิดอาการตื่นกลัว, ไม่เกิดอาการหายใจไม่ออก และไม่เกิดความทรมานก่อนจะหมดสติ อาการกระเสือกกระสนก่อนหมดสติเหล่านี้เกิดขึ้นจากการตอบสนองต่อภาวะคาร์บอนไดออกไซด์สูง

ซาร์โคเป็นผลงานประดิษฐ์ของฟิลิป นิชเชในปี 2017 นิชเชกล่าวไว้ในปี 2021 ว่าขณะนี้กำลังดำเนินการยื่นเรื่องต่อทางการของสวิตเซอร์แลนด์เพื่อนำเครื่องนี้มาใช้โดยถูกกฎหมายต่อไป

ประวัติ
-------

ซาร์โคเป็นส่วนต่อขยายให้กับการฆ่าตัวตายจากการขาดออกซิเจนโดยการใช้ถุงคลุมศีรษะ การการุณยฆาตโดยถุงคลุมศีรษะไม่ได้รับความนิยมเนื่องจากปัญหาเรื่องสุนทรียภาพขณะเสียชีวิตรวมถึงความรู้สึกกลัวที่แคบที่เกิดจากการคลุมถุง นิชเชเรียกความกลัวเหล่านี้ว่าเป็น "ปัจจัยถุง" โดยเครื่องซาร์โคที่เขาประดิษฐ์ขึ้นมีเป้าหมายหนึ่งเพื่อแก้ไขปัญหานี่

กลไก
----

ผู้ที่จะเข้าใช้งานเครื่องซาร์โคจะต้องผ่านการประเมินด้านสุขภาพจิตทางออนไลน์ก่อน หากผ่านแบบประเมิน ผู้เข้าใช้งานจะได้รับรหัสเข้าใช้เครื่องซาร์โคที่จะใช้งานได้ภายใน 24 ชั่วโมง

ผู้ใช้งานสามารถเลือกได้ว่าจะปิดม่านมืดหรือดูวิวจากในเครื่องซาร์โค ซึ่งแบบดูวิวนั้น เครื่องซาร์โคจะถูกนำไปตั้งในสถานที่เปิดหรือสถานที่ที่ผู้ใช้ต้องการเพื่อดูวิวไอ้ นิชเชยังเสริมอีกว่า "สถานที่ที่คุณเลือกจะตายเป็นหนึ่งในปัจจัยที่สำคัญที่สุดอย่างแน่นอน"

แคปซูลของซาร์โคจะลดระดับออกซิเจนลงอย่างรวดเร็ว ในขณะเดียวกันยังคงระดับคาร์บอนไดออกไซด์ในระดับต่ำเท่าเดิม เมื่อเครื่องเริ่มทำงาน ไนโตรเจนเหลวขนาด 4 ลิตรจะถูกปล่อยออกมาในแคปซูล ส่งผลให้ออกซิเจนลดต่ำลงถึง 5% ภายในหนึ่งนาที นิชเชระบุว่า "เมื่อผู้ใช้งานกดปุ่มเริ่มทำงาน แคปซูลจะค่อย ๆ เต็มไปด้วยไนโตรเจน ผู้ใช้งานจะเริ่มรู้สึกเวียนหัวนิดหน่อย ก่อนจะหมดสติอย่างรวดเร็วและเสียชีวิต"

การออกแบบและผลิต
----------------

เครื่องซาร์โคเป็นผลงานออกแบบร่วมโดยนิชเชกับ Alexander Bannink นักออกแบบอุตสาหกรรมชาวดัตช์

ซาร์โคเป็นเครื่องที่ได้จากการพรินท์สามมิติประกอบชิ้นส่วนกัน และสามารถปรับขนาดได้ในซอฟต์แวร์ออกแบบเพื่อให้ตรงกับความต้องการของลูกค้า นิชเชเคยกล่าวว่าการออกแบบนั้นมีเป้าหมายให้ออกมาคล้ายกับยานอวกาศ เพื่อให้ผู้ใช้เกิดความรู้สึกเหมือนกำลังเดินทางไปยัง "เบื้องหน้าอันเวิ้งว้าง" (great beyond)

นิชเชมีแผนที่จะปล่อยโมเดลในรูปโมเดลโอเพนซอร์สภายในปี 2019

คำวิจารณ์
---------

มีการวิพากษ์วิจารณ์ว่าเครื่องซาร์โคเป็น "แค่ห้องรมแก๊สที่มีแต่คนอวย" (just a glorified gas chamber) รวมไปถึงบางส่วนที่กังวลว่าเครื่องนี้อาจมีส่วนสนับสนุนการฆ่าตัวตาย

อ้างอิง
-------

1. 1 2  "Nitschke's 'suicide machine' draws crowds at Amsterdam funeral fair". *The Guardian*. 15 April 2018. เก็บจากแหล่งเดิมเมื่อ 15 April 2018. สืบค้นเมื่อ 15 April 2018.
2. ↑  Overington, Caroline (25 November 2017). "Philip Nitschke invents suicide capsule with 3D printer". *The Australian*. News Corporation. สืบค้นเมื่อ 25 November 2017.
3. ↑  Nitschke, Philip; Stewart, Fiona (2016). "Hypoxic Death and the Exit bag". *The Peaceful Pill Handbook*. Exit International US Limited. ISBN 9780975833919.
4. ↑  "Sarco suicide capsule 'passes legal review' in Switzerland". *swissinfo.ch*. Last year, we sought senior advice on the legality of using Sarco in Switzerland for assisted dying. This review has been completed and we’re very pleased with the result`{{cite web}}`: CS1 maint: url-status (ลิงก์)
5. ↑  "Meet The Elon Musk Of Assisted Suicide, Whose Machine Lets You Kill Yourself Anywhere". *Newsweek*. 12 January 2017. เก็บจากแหล่งเดิมเมื่อ 9 April 2018. สืบค้นเมื่อ 8 April 2018.
6. 1 2 3  Nitschke, Philip (5 April 2018). "Here's Why I Invented A 'Death Machine' That Lets People Take Their Own Lives". *Huffington Post*. เก็บจากแหล่งเดิมเมื่อ 5 April 2018. สืบค้นเมื่อ 6 April 2018.
7. ↑  De Jong, Marjolein. "An Australian Doctor Built a Machine That Helps People Die". *Vice*. สืบค้นเมื่อ 21 April 2019.
8. ↑  Erickson, Amanda (15 April 2018). "An euthanasia expert just unveiled his 'suicide machine' at an Amsterdam funeral fair". *The Washington Post*. สืบค้นเมื่อ 21 April 2019.
9. ↑  Cuthbertson, Anthony (17 April 2018). "Suicide machine that could be controlled by the blink of an eye sparks euthanasia debate". The Independent. สืบค้นเมื่อ 21 April 2019.

แหล่งข้อมูลอื่น
---------------

* เว็บไซต์ทางการ